Rīgā Nr. 2019.gada 7.oktobrī

## **1.§**

## **Ministru kabineta un Latvijas Pašvaldību savienības**

## **vienošanās un domstarpību protokola projekts**

1. Atbalstīt Ministru kabineta un Latvijas Pašvaldību savienības vienošanās un domstarpību protokola projektā iekļautos Ministru kabineta viedokļus un panāktās vienošanās.

2. Pieņemt zināšanai, ka Latvijas Pašvaldību savienība ir iesniegusi jautājumus iekļaušanai Ministru kabineta un Latvijas Pašvaldību savienības vienošanās un domstarpību protokola projektā, par kuriem nav notikušas diskusijas ministriju un Latvijas Pašvaldību savienības ikgadējās sarunās vai par kuriem ikgadējās sarunās nav panākta vienošanās.

            3. Lai nodrošinātu likuma “Par pašvaldībām” 86.pantā noteikto, ministrijām līdz 2020.gada 1.augustam iekļaut ikgadējās sarunās ar Latvijas Pašvaldību savienību šādus jautājumus, piedāvājot risinājumus:

3.1. Ekonomikas ministrijai:

3.1.1.par mērķdotāciju dzīvojamās telpas atbrīvošanas pabalstu izmaksai denacionalizēto namu īrniekiem;

3.1.2 par valsts atbalsta programmu īres namu būvniecībai;

3.1.3. ilgtermiņa saistības energoefektivitātes pasākumu īstenošanai;

3.2. Izglītības un zinātnes ministrijai:

3.2.1. par finansējumu pedagogu darba samaksai bērnu no 1,5 gadu vecuma izglītošanā;

3.2.2. par finansējumu kompetencēs balstītā izglītības satura ieviešanai;

3.3. Vides aizsardzības un reģionālās attīstības ministrijai:

3.3.1. par valstij piederošās jūras malas reģistrēšanu Nekustamā īpašuma valsts kadastra informācijas sistēmā;

3.3.2. par valsts informācijas un komunikācijas tehnoloģiju (IKT) kopējās arhitektūras izmantošanu pašvaldību vajadzībām, valsts informācijas sistēmu standartizētu datu apmaiņu ar pašvaldību informācijas sistēmām un valsts un pašvaldību IKT pārvaldības līmeņa sadarbspējas jautājumiem;

3.4. Zemkopības ministrijai par finansējumu meliorācijas infrastruktūras sakārtošanai;

3.5. Satiksmes ministrijai par valsts reģionālo un vietējo ceļu sakārtošanas programmu;

3.6. Izglītības un zinātnes ministrijai sadarbībā ar Satiksmes ministriju par platjoslas interneta pieslēguma ātruma nodrošināšanu izglītības iestādēm.

4. Finanšu ministrijai sagatavoto Ministru kabineta un Latvijas Pašvaldību savienības vienošanās un domstarpību protokola projektu iesniegt uz Ministru kabineta 2019.gada 8.oktobra sēdi.

Ministru prezidents A.K Kariņš

Valsts kancelejas direktors J.Citskovskis

Finanšu ministrs J.Reirs

Runkovska 67095604

Inese.Runkovska@fm.gov.lv